volunteer abroad, international volunteer,: Volunteer abroad diseases
Posted by Volunteer Capital Centre at 11:44 PM Sanlam kry 3 nuwe grootbase | Netwerk24
Deur Elvira Wood 31 Maart 2020 11:12
Paul Hanratty is aangestel as die nuwe uitvoerende hoof van Sanlam. Foto: Verskaf
Sanlam het Dinsdag in ’n verklaring gesê Elias Masilela is as nie-uitvoerende voorsitter, Paul Hanratty as uitvoerende hoof en Abigail Mukhuba as finansiële hoof aangestel.
Masilela volg dr. Johan van Zyl op 10 Junie op.
Sanlam het vroeg in Maart aangekondig dat Van Zyl op 3 Junie op die jaarvergadering gaan uittree.
Van Zyl was lank Sanlam se uitvoerende hoof en is in Junie 2017 as voorsitter van die groep aangestel.
Hy het saam met die direksie van Sanlam besluit om uit dié rol te tree weens kommer oor sy onafhanklikheid.
Van Zyl sal steeds ’n lid van die direksie bly.
LEES OOK: Johan van Zyl tree af as Sanlam se voorsitter
Masilela was voorheen die uitvoerende hoof van die Openbare Beleggingskorporasie (OBK).
Hanratty neem op 1 Julie die leisels by Ian Kirk oor as uitvoerende hoof van Sanlam.
Kirk se kontrak van vyf jaar kom op 31 Desember tot ’n einde. Hy sal volgens Sanlam tot dan in diens van die maatskappy wees en sal onder andere vir Hanratty bystaan.
Hanratty is ’n aktuaris wat sedert April 2017 in die direksie van Sanlam dien. Hy was voorheen verbonde aan Old Mutual.
Mukhuba neem op 1 Oktober die leisels by Wikus Olivier oor as finansiële hoof van die maatskappy. Olivier het sedert Julie 2019 in dié pos waargeneem nadat Heinie Werth as uitvoerende hoof van Sanlam se afdeling vir ontluikende markte aangestel is.
Makhuba is ’n geoktrooieerde rekenmeester en werk tans by African Rainbow Minerals. Sy was voorheen verbonde aan BMW en Exxaro Resources.
Sanlam het Dinsdag meer as 2% hoër teen R50,02 op die JSE verhandel nadat die aankondiging gedoen is.
Meer oor: Sanlam | Johan Van Zyl | Ian Kirk